Valstybės tarnybos departamentas skelbia konkursą Rokiškio rajono savivaldybės administracijos Tarpinstitucinio bendradarbiavimo koordinatoriaus (vyriausiojo specialisto) (karjeros valstybės tarnautojas, pareiginės algos koeficientas – 6,40) pareigoms užimti. Pretendentai teikia prašymus dalyvauti konkurse ir kitus dokumentus per Valstybės tarnybos valdymo informacinės sistemos Savitarnos modulį (prieš tai susikūrę savo paskyrą). Dokumentai į karjeros valstybės tarnautojo konkursą priimami 10 darbo dienų.

Pretendentai, pageidaujantys dalyvauti valstybės tarnautojo konkurse, privalo pateikti:

1. Prašymą;

2. Sistemoje VATIS nurodytos formos gyvenimo aprašymą;

3. Užpildytą nepriekaištingos reputacijos reikalavimų atitikties deklaraciją;

4. Užpildytą Asmens, priimamo į valstybės tarnautojo pareigas, klausimyną

5. Valstybės tarnybos departamento prašymu – diplomo kopiją, darbo patirtį įrodančio dokumento kopiją, kvalifikaciją įrodančio dokumento kopiją, dokumento, įrodančio teisę valdyti motorines transporto priemones, kopiją.

KONKURSO APRAŠYMAS

Skelbimo nr.: 41384

Skelbimo data: 2019-05-11

Konkursą organizuojanti įstaiga: Rokiškio rajono savivaldybės administracija

Pareigos: Tarpinstitucinio bendradarbiavimo koordinatorius (PA koeficientas 6,40) (karjeros valstybės tarnautojas)

Pareigybės aprašymas:

PATVIRTINTA

Rokiškio rajono savivaldybės

administracijos direktoriaus

2019 m. sausio 4 d. įsakymu Nr. P-9

TARPINSTITUCINIO BENDRADARBIAVIMO KOORDINATORIAUS (VYRIAUSIOJO SPECIALISTO) PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA

1. Tarpinstitucinio bendradarbiavimo koordinatorius (vyriausiasis specialistas) yra karjeros valstybės tarnautojas.

II SKYRIUS

PASKIRTIS

2. Tarpinstitucinio bendradarbiavimo koordinatoriaus (vyriausiojo specialisto) pareigybė reikalinga koordinuoti Rokiškio rajono savivaldybėje koordinuotai teikiamų švietimo pagalbos, socialinių ir sveikatos priežiūros paslaugų vaikams nuo gimimo iki 18 metų ir asmenims, turintiems didelių ir labai didelių specialiųjų ugdymosi poreikių iki 21 metų, jų tėvams (globėjams, rūpintojams) paslaugų teikimo organizavimą.

III SKYRIUS

VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities – tarpinstitucinio bendradarbiavimo, koordinavimo - funkcijas.

IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. Turėti aukštąjį universitetinį ar jam prilygintą socialinių mokslų srities: sociologijos, socialinio darbo, socialinės politikos, teisės, vadybos, žmonių išteklių vadybos, viešojo administravimo, švietimo ir ugdymo krypčių grupės arba Biomedicinos mokslų studijų srities visuomenės sveikatos studijų krypties išsilavinimą, magistro kvalifikacinį laipsnį.

4.2. išmanyti Lietuvos Respublikos vaiko teisių apsaugos pagrindų įstatymą, Lietuvos Respublikos švietimo įstatymą, Lietuvos Respublikos vaiko minimalios ir vidutinės priežiūros įstatymą, Lietuvos Respublikos socialinių paslaugų įstatymą, Lietuvos Respublikos visuomenės sveikatos priežiūros įstatymą ir kitus teisės aktus, reglamentuojančius vaiko gerovės užtikrinimą;

4.3. gebėti savarankiškai planuoti, organizuoti veiklą, savarankiškai pasirinkti darbo metodus ir priimti sprendimus;

4.4. mokėti analizuoti ir apibendrinti informaciją, gebėti sklandžiai dėstyti mintis žodžiu ir raštu,

4.5. mokėti rengti dokumentus pagal Dokumentų rengimo taisykles ir teisės aktų rengimo rekomendacijas;

4.6. mokėti dirbti šiomis kompiuterinėmis programomis: MS Word, Internet Explorer, MS Outlook, MS Power Point;

4.7. išmanyti kalbos kultūros, tarnybinio etiketo, dalykinio pokalbio reikalavimus.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijos:

5.1. renka, kaupia ir analizuoja informaciją, susijusią su vaiku ir jo aplinka, jos pagrindu priima sprendimą dėl prevencinių, tęstinių priemonių taikymo, siekdamas konkrečios institucijos teikiamos pagalbos vaikui ir / ar jo tėvams (globėjams, rūpintojams) efektyvesnio organizavimo arba nustato koordinuotai teikiamų paslaugų poreikį;

5.2. koordinuoja kompleksiškai teikiamą pagalbą Rokiškio rajono savivaldybės teritorijoje gyvenantiems vaikams ir jų tėvams (globėjams, rūpintojams);

5.3. analizuoja iš policijos gautą informaciją apie nepilnamečių padarytas nuskalstamas veikas ir teikia siūlymus Vaiko gerovės komisijai dėl priežiūros ir auklėjimo priemonių taikymo;

5.4. vykdo koordinuotai teikiamų švietimo pagalbos, socialinių ir sveikatos priežiūros paslaugų prieinamumo ir kokybės stebėseną, vadovaudamasis švietimo ir mokslo ministro kartu su socialinės apsaugos ir darbo ministru ir sveikatos apsaugos ministru nustatytais koordinuotai teikiamų švietimo pagalbos, socialinės paramos, sveikatos priežiūros paslaugų prieinamumo ir kokybės stebėsenos rodikliais ir tvarkos aprašu bei atlieka šių paslaugų vertinimą;

5.5. inicijuoja ir kartu su savivaldybės administracijos struktūriniais padaliniais, kitomis institucijomis ir organizacijoms rengia koordinuotai teikiamų švietimo pagalbos, socialinių ir sveikatos priežiūros paslaugų plėtros planą, buria specialistų grupę, teikiančią socialinės paramos ir sveikatos priežiūros paslaugas;

5.6. priima ir nagrinėja vaiko tėvų (globėjų, rūpintojų), institucijų, įstaigų, organizacijų, teikiančių švietimo, sveikatos priežiūros, socialines, viešosios tvarkos užtikrinimo paslaugas prašymus / informaciją dėl koordinuotai teikiamų paslaugų, inicijuoja jų teikimą;

5.7. nagrinėja skundus ir pranešimus dėl koordinuotai teikiamų paslaugų ir pagal savo kompetenciją konsultuoja institucijas, įstaigas, organizacijas, asmenis;

5.8. teikia sprendimų dėl koordinuotai teikiamų paslaugų teikimo projektus savivaldybės administracijos direktoriui;

5.9. bendradarbiauja ir pagal poreikį organizuoja bendrus pasitarimus su institucijomis, įstaigomis, organizacijomis (tiekėjais), institucijų specialistais, paskirtais atlikti koordinuotai teikiamų paslaugų teikimo atvejo vadybininko funkcijas, atsakingais asmenimis rengiančiais ir įgyvendinančiais planą vaikui ir jo tėvas (globėjams, rūpintojams), kitais savivaldybės administracijos valstybės tarnautojais arba darbuotojais, atsakingais už vaiko gerovės užtikrinimą;

5.10. teikia informaciją savivaldybės administracijos direktoriui apie iškylančias problemas ir siūlymus dėl koordinuotai teikiamų paslaugų plėtros ar organizavimo tobulinimo, koordinuotai teikiamas paslaugas teikiančių specialistų kompetencijos tobulinimo;

5.11. organizuoja Vaiko gerovės komisijos posėdžius;

5.12. atlieka Vaiko gerovės komisijos pirmininko funkcijas;

5.13. atlieka kitas Lietuvos Respublikos vaiko minimalios ir vidutinės priežiūros ir Lietuvos Respublikos švietimo įstatymuose nustatytas funkcijas;

5.14. informuoja vietos bendruomenę apie vaikų ir jų atstovų pagal įstatymą galimybes gauti švietimo pagalbos, socialines, sveikatos priežiūros paslaugas Rokiškio rajono savivaldybėje;

5.15. rengia savivaldybės tarybos, savivaldybės mero potvarkių, savivaldybės administracijos direktoriaus įsakymų projektus, kitus dokumentus ir raštus savo kompetencijos klausimais ir organizuoja jų įgyvendinimą;

5.16. vykdo kitas teisės aktuose tarpinstitucinio bendradarbiavimo koordinatoriui priskirtas funkcijas, administracijos direktoriaus pavedimus pagal savo kompetenciją, kad būtų pasiekti savivaldybės administracijos strateginiai tikslai.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus savivaldybės administracijos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_ (Vardas ir pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_ (Data)

Dokumentų pateikimo būdas: el. būdu (per VATIS Atrankos modulį)

Adresas: Valstybės tarnybos departamentas prie Vidaus reikalų ministerijos, Šventaragio g. 2, Vilnius

Telefonas: 8 5 2196811

El. paštas: Vaiva Minkevičienė, VTD prie VRM Atrankų skyriaus vyr. specialistė, vaiva.minkeviciene@vtd.lt